Lynda La Plante

**Lynda La Plante** (født **Titchmarsh**; 1946) er en britisk forfatter og manusforfatter som er kjent for å ha skrevet TV-detektivserien *Prime Suspect.* Hun har tidligere skuespiller, den gang under navnet Lynda Marchal.

## Biografi
Hun utdannet seg til skuespillerinne og spilte i flere engelske serier i løpet av 1970-tallet, ofte i rollen som prostituert. Som skuespiller så hun hvordan kvinneskikkelsene ofte ble fremstilt som underlegen eller hvordan kvinnerollene ofte var undertrykt.

I 1978 giftet hun seg med musikeren Richard La Plante. Siden hun selv hadde skrevet siden barndommen, begynte hun å sende inn manus med sterkere kvinner i hovedrollene. Hennes første TV-serie som manusforfatter ble akseptert var *The Widows* (1983) på norsk *Enker,* sendt på NRK, en serie i seks deler der enkene etter fire ranere utfører et ran planlagt av deres avdøde ektemenn. I 1991 kom La Plants sin krimserie *Prime Suspect, på norsk [[Den mistenkte (detektivserien)|Den mistenkte]], sendt på [[NRK]],* som gikk på ITV i syv sesonger med Helen Mirren som detektivinspektør Jane Tennison. I 1993 vant La Plante en Edgar-prisen fra Mystery Writers of America for serien. Den vant også en Emmy-pris for beste miniserie. Hun ga også ut Prime Suspect-serien som bøker. La Plante dannet sitt eget produksjonsselskap, La Plante Productions, i 1994. Året etter skrev hun, under produksjonsselskapets navn, *She's Out* for ITV. Det er en oppfølger til *The Widows.*

Hun har senere skrevet flere serier og miniserier, inkludert *The Governor* (1995–96), *[[Trial & Retribution]]* (1997–2009) 12 sesonger og 44 episoder, gikk også på NRK, *Supply and Demand* (1998), *Killer Net* (1998), *Mind Games* (2001) og *Royal Flush* (2002). La Plante begynte deretter å jobbe med bokserien om Anna Travis, dyktig etterforsker i London-politiet, som inkluderer Above Suspicion (2004), The Red Dahlia (2005), Clean Cut (2007), Deadly Intent (2008), Silent Scream (2009), Blind Fury (2010), Blood Line (2011), Backlash (2012) og Wrongful Death (2013). Totalt ni bøker som alle er kommet ut på norsk. Bøkene ble så suksessfulle at La Plante skrev og produserte en britisk TV-serie av de fire første bøkene med Kelly Reilly og Ciarán Hinds i hovedrollene. Alle fire er vist på NRK.

Hun fortsatte også å skrive om Jack Warr og *Widows*-universet, i tillegg til *Widows* (1983/2018) *Widows II* (1985) / Widows' Revenge (2019), *She's Out* (1995) kom også *Buried* (2020), *Judas Horse* (2021), *Vanished* (2022), *Pure Evil* (2023) og *Crucified* (2025). *[[Widows]]* ble laget på nytt som en amerikansk film i 2018, regissert av Steve McQueen. *Prime Suspect* ble også laget på nytt som en amerikansk serie, med Maria Bello i hovedrollen, den gikk over 13 episoder (2011-2012).

I 2024 skrev hun memoar *Getting Away With Murder,* om sitt liv.

## Privatliv
Hun var gift med musikeren Richard La Plante i 17 år, frem til skilsmissen deres i 1996. Han er kreditert for musikken på filmer som *Unnatural Causes* og *She’s Out*. I 2003 adopterte Lynda La Plante en sønn som heter Lorcan, de bor nå i Surrey.

## Utmerkelser
La Plante har mottatt mange priser i løpet av karrieren sin. For arbeidet sitt med *Prime Suspect* mottok hun to Emmy-priser for beste miniserie (1993, 1994), samt Edgar Allan Poe-prisen for beste mysterie-TV-episode. I 2001 ga British Academy of Film and Television Arts (BAFTA) henne Dennis Potter-prisen for TV-manusforfatterskap.

I 2008 ble La Plante utnevnt til Commander of the Order of the British Empire (CBE) på Queen's Birthday Honours List for tjenester til litteratur, drama og veldedighet. Samme år mottok hun TV Spielfilm-prisen på den internasjonale film- og TV-festivalkonferansen i Köln, Tyskland, for sin TV-adaptasjon av romanen Above Suspicion.

I 2009 ble La Plante innlemmet i Crime Thriller Awards Hall of Fame, og senest, i 2013, ble La Plante tildelt et æresstipend fra Forensic Science Society (FSSoc), den første ikke-vitenskapsmannen som ble innlemmet i den profesjonelle organisasjonen. Hun mottok prisen for nøyaktigheten hun skildrer rettsmedisinsk vitenskap med i arbeidet sitt.

I 2024 ble hun kåret til vinner av Crime Writers' Association of Britains Diamond Dagger-pris for sitt enestående livstidsbidrag til krim- og mysteriefiksjonssjangeren.

Hun har også blitt utnevnt til æresmedlem av British Film Institute, til æresstipendiat fra Liverpool John Moores University, og i juli 2022 til æresdoktor i kunst (Honorary degree) av Edge Hill University.

## Bøker oversatt til norsk

## TV og film

* *The Kids from 47A* (1973–1974)
* *Widows* (1983–1985)
* *Unnatural Causes: Hidden Talents* (1986)
* *Screen One: Seconds Out* (1992)
* *Civvies* (1992)
* *Framed* (1992)
* *Seekers* (1993)
* *Comics* (1993)
* *[[De mistenkte|Prime Suspect]]* (1993–2006)
* *The Lifeboat* (1994)
* *She's Out* (1995) (oppfølger til *Widows*)
* *The Governor* (1995–1996)
* *Supply & Demand* (1997–1998)
* *Trial & Retribution* (1997–2009)
* *Bella Mafia* (1997)
* *Killer Net* (1998)
* *Cold Shoulder* (2000)
* *Mind Games* (2001)
* *Widows* (2002) (Amerikansk utgave av serien med samme navn)
* *The Commander* (2003–2008)
* *Above Suspicion* (2009–2012)
* *Prime Suspect* (2011–2012) (Amerikansk utgave av serien med samme navn)
* *Prime Suspect 1973* (2017)
* *[[Widows]]* (2018) (Filmatisering av TV-serien med samme navn)

## Referanser